سلیمان رحیموف

سلیمان حسین بن رستم رحیموف (Süleyman Huseyn oğlu Rüstəm Rəhimov) آذربائجان کے مشہور ادیب، مصنف، افسانہ نگار، ناول نگار اور سرگرم سماجی کارکن ہیں۔

حالات زندگی 
آذربائجان میں شاندار نثرگاری کے مسلم الثبوت ماہر سلیمان رحیموف 9 مارچ 1900ء میں جمہوریہ آذربائجان کی آزادی سے 18 سال قبل ریاست یلزویتپول کے علاقے زنجیزورسکی میں ایک گاؤں ‘‘عین Əyin’’میں پیدا ہوئے، جو آج ضلع قوبادلی کا حصہ ہے۔ آپ کا تعلق کُرد kurdسے تھا لیکن آپ نے کُر دکے بجائے آذربائجانی زبان میں 400 سے زیادہ مضامین، کالم، افسانے اور ناول تحریر کیے۔  

ان کی اولین تخلیقات عمر کے تیسری دہائی کے اوائل میں منظر عام پر آئیں۔ ان کا پہلا ناول 1931ء میں شامو کے نام سے شائع ہوا، ان کے مشہور ناول ‘‘شاموShamo’’ اور ‘‘ساچلیSachli’’، ناولٹ ‘‘آئینہ لیAynalı’’ اور ‘‘مہمان Mehman’’ ہیں ان میں ناولٹ مہمان پر 1968ء میں آذر بائجان میں ایک فلم قانون نامینہQanun namina بنائی جاچکی ہے۔ ان کے مختصر افسانے آذربائیجان عوام کی آزادی اور مسرت سے متعلق جدوجہد ان کے ماضی اور موجودہ طرز زندگی اور سوشلزم کی تعمیر میں ان کے تاریخی کارناموں کی عکاسی کرتے ہیں۔

سلیمان رحیموف 1940-1950 کی دہائی میں کئی مرتبہ رائٹرز یونین کے چیئرمین بنے، آپ کو حکومتِ آذربائجان سے دو مرتبہ اعلٰی شہری اعزاز ‘‘آڈر آف لینن ’’ ملا۔ انہیں 1960ء میں نیشنل رائٹر ایوارڈ، 1972ء میں جرنسلٹ یونین کا ‘‘گولڈن پین Qızıl qələm’’، 1975ء میں ‘‘ہیرو آف سوشلٹ لیبر ’’اور دیگر ادبی اعزازات سے نوازا گیا۔ کو آذربائیجان کے عوامی مصنف کا خطاب بھی مل چکا ہے۔ 

 سلیمان رحیموف 11 اکتوبر 1983ء کو آذربائجان کے شہر باکو Baku میں انتقال کر گئے۔ جہاں آپ کے نام سے ایک شاہراہ بھی منسوب ہے۔

تصانیف 
 شاموShamo
 ساچلیSachli
 آئینہ لیAynalı
 مہمان Mehman

فلم 
 1968۔ قانون نامینہQanun namina

اعزازات 
 آڈر آف لینن
 1960ء۔ نیشنل رائٹر ایوارڈ
  1972ء۔ جرنسلٹ یونین گولڈن پین ایوارڈ Qızıl qələm
 1975ء۔  ہیرو آف سوشلٹ لیبر

1900ء کی پیدائشیں
1983ء کی وفیات
آذربائیجان کے سیاستدان
آذربائیجانی کمیونسٹ
آذربائیجانی مصنفین
افسانہ نگار